Instituttet for Fremtidsforskning (engelsk: Copenhagen Institute for Futures Studies) blev oprettet i 1970 af professor Thorkil Kristensen. Instituttet er Europas første og største fremtidstænketank. Instituttets formål er at hjælpe virksomheder med at tage vigtige strategiske beslutninger om fremtiden primært gennem brug af scenarieprocesser. Thorkil Kristensen var direktør for instituttet i frem til 1988, idet Niels Ivar Bech dog fungerede som direktør i perioden 1972-73. Nuværende konstitueret administrerende direktør er Daria Krivonos. Instituttet styres af en styrelse bestående af medlemmer fra Akademiet for Fremtidsforsknings præsidium.